Kaukinės miško akmuo

Kaukinės miško akmuo – Kaišiadorių rajono savivaldybės saugomas geologinis gamtos paveldo objektas, esantis  Žiežmarių apylinkės seniūnijoje, Kaukinėje. Paskelbtas saugomu savivaldybės tarybos 1993 m. birželio 24 d. sprendimu Nr. 259.Kaišiadorių rajono savivaldybės saugomi paveldo objektai old.kaisiadorys.cssp.eu  Pasiekiamas iš kelio , kryžkelėje ties Sutartiškėmis pasukus į Kaukinės mišką pagal lankytino objekto rodyklę link Kaukinės ežero (Žiedelio). Riedulys guli apie 1 km į pietvakarius nuo Žiedelio, kalvotame, mišriame miške, nedidelės kalvos įkalnėje, supamas šlapynių ir bruzgynų. Pasiekiamas iš šalia, apie 200 m į šiaurę, praeinančio miško keliuko staigaus lanksto.
miniatiūra|240px|left|Akmens paviršius lygus, plokščias

Skirtingų šaltinių duomenimis, riedulio lokacija nurodoma Kaukinės miške (Kaukinės kaime), bet duomenys skiriasi. Lietuvos geologijos tarnybos pateikiamos geotopo charakteristikos:Lietuvos geologijos tarnyba. Geotopai (išrašas). Kaukinės miško akmuo  lgt.lt
 Aukštis – 1,0 m
 Ilgis – 3,7 m
 Plotis – 3,0 m
 Perimetras – 10,5 m

Saugomų teritorijų valstybės kadastro duomenimis:Saugomų teritorijų valstybės kadastras. Statistinės informacijos ataskaitos Išrašo Nr. 1908, suformavimo data 2023-08-15
 Aukštis – 0,10 m
 Ilgis – 2,8 m
 Plotis – 3,9 m

Gamtosaugininkas Vidmantas Malinauskas riedulio vietą įvardijo esant Nemaitonių seniūnijoje:Vidmantas Malinauskas. Kaukinės draustinis. 2010, ISBN 9986-767-04-0Vidmantas Malinauskas. Kaišiadorių rajono gamtos paminklai. 1996, Kauno raj.: Lututė ISBN 9986-756-00-6
„Pačiame piečiausiame Kaukinės miško kyšulyje, Nemaitonių seniūnijos paribyje, miško 67 kv. 6 sklypo pakraštyje, gilokai žemėje guli nežinomos formos ir tūrio riedulys. Sulig žemės paviršiumi regima tiktai 2,8 m pločio ir 3,9 m ilgio akmeninė aikštelė.“

 Pastabos 

 Šaltiniai 

 Nuorodos 

 Saugomų teritorijų valstybės kadastras stk.am.lt
 Kaišiadorių TVIC. Kaukinės miško akmuo (nuotraukos) turizmas.kaisiadorys.lt, atn. 2023-02-23. 
 Kaukinė. Gamtos paminklai kaisiadoriumuziejus.lt

Kategorija:Kaišiadorių rajono paveldas
Kategorija:Lietuvos gamtos paveldo objektai
Kategorija:Lietuvos rieduliai